Document ID: 32009D0592

ODLOČBA SVETA
z dne 13. julija 2009
o spremembah Odločbe 2009/290/ES o zagotovitvi srednjeročne finančne pomoči Skupnosti Latviji
(2009/592/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 332/2002 z dne 18. februarja 2002 o ustanovitvi aranžmaja za zagotavljanje srednjeročne finančne pomoči za plačilne bilance držav članic (1) in zlasti drugega pododstavka člena 5 v povezavi s členom 8 Uredbe,
ob upoštevanju predloga Komisije, ki ga je pripravila po posvetovanju z Ekonomsko-finančnim odborom,
ob upoštevanju naslednjega:
(1)
Svet je z Odločbo 2009/289/ES (2) odobril vzajemno pomoč Latviji. Svet je z Odločbo 2009/290/ES (3) zagotovil srednjeročno finančno pomoč Latviji.
(2)
Zaradi obsega in intenzivnosti finančne krize, ki je prizadela Latvijo, je treba revidirati pogoje gospodarske politike za izplačilo posameznih obrokov finančne pomoči Skupnosti, da bodo upoštevani fiskalni učinki znatnega zmanjšanja BDP.
(3)
Odločbo 2009/290/ES je zato treba ustrezno spremeniti -
SPREJEL NASLEDNJO ODLOČBO:
Člen 1
Odločba 2009/290/ES se spremeni:
1.
člen 3(5)(a) se nadomesti z naslednjim:
„(a)
izvajanje jasno določenega srednjeročnega fiskalnega programa za zmanjšanje javno-finančnega primanjkljaja pod referenčno vrednost 3 % BDP iz Pogodbe, pri čemer je treba upoštevati roke in potek konsolidacije, ki so v skladu s priporočili, ki jih je Svet sprejel za Latvijo v okviru postopka v zvezi s čezmernim primanjkljajem;“
2.
člen 3(5)(b) se nadomesti z naslednjim:
„(b)
izvrševanje proračuna za leto 2009 in sprejetje proračuna za leto 2010 s trajnostnimi ukrepi v skladu s potekom konsolidacije;“.
Člen 2
Ta odločba je naslovljena na Republiko Latvijo.
Člen 3
Ta odločba se objavi v Uradnem listu Evropske unije.
V Bruslju, 13. julija 2009

Labels: 19
5
0
18
15